बाराकोट (चंपावत)। विकास खंड के मल्ली ग्यूनाड़ा के लोगों ने बीईओ को पत्र लिखकर छात्र-छात्राओं के अभाव में बंद हो चुके राजकीय प्राथमिक विद्यालय को पुन: खोलने की मांग की है। सामाजिक कार्यकर्ता जगदीश चन्द्र जोशी, तारा दत्त जोशी, चन्द्रशेखर जोशी, विपिन चन्द्र, भुवन जोशी, किशन चन्द्र, हरीश तिवारी आदि का कहना था कि 100 पूर्व इस विद्यालय का निर्माण किया गया था। पहले इस विद्यालय में छात्र संख्या काफी थी, लेकिन कुछ वर्ष पूर्व यहां विद्यार्थियों की संख्या न्यून होने के कारण इसको बंद करना पड़ा। लोगों का कहना था कि वर्तमान समय में गांव में बच्चों की संख्या 12 से 20 के बीच हो गई है जिनकी पढ़ाई के लिए आसपास कोई विद्यालय नहीं है। ग्रामीणों ने खंड शिक्षाधिकारी को ज्ञापन सौंप कर सरकार से शीघ्र ग्यूनाड़ा में प्राथमिक विद्यालय खोलने की मांग की है।